ai4bharat/Pralekha huggingface dataset:
రైల్వే మంత్రిత్వ శాఖ
పార్సిల్ వాణిజ్య వృద్ధికి ప్రాధాన్యం
సమీక్షలో రైల్వేమంత్రి పీయూష్ గోయెల్ పిలుపు,
పార్సిల్ వ్యాపారంలో సత్వర అభివృద్ధికి సృజనాత్మక చర్యలు
ఎల్.హెచ్.పి. వ్యాన్ల పెంపునకు, ఇ-పేమెంట్, డిజిటల్ పేమెంట్ సదుపాయాలకోసం వెంటనే చర్యలు తీసుకోవాలని ఆదేశం
రైల్వేల పార్సిల్ వాణిజ్యంపై చర్చించేందుకు రైల్వేలు, వాణిజ్యం, పరిశ్రమలు, వినియోగదారుల వ్యవహారాలు, ఆహారం, ప్రజాపంపిణీ శాఖ మంత్రి పీయూష్ గోయెల్ సమీక్ష నిర్వహించారు. ఈ సమీక్షకు రైల్వే బోర్డు సభ్యులు, సీనియర్ అధికారులు, రైల్వే సమాచార వ్యవస్థల కేంద్రం  అధికారులు హాజరయ్యారు.
పార్సిల్ సేవలకు సంబంధించి మరింత ఎక్కువ వాణిజ్యం లక్ష్యంగా రైల్వే శాఖ గత కొన్ని నెలల్లో అనేక చర్యలు తీసుకుంది. రైల్వేశాఖ తీసుకున్న చర్యల్లో కొన్ని:
a) వ్యవసాయ, రైతుల ఉత్పాదనల రవాణాకు సానుకూలంగా కిసాన్ రైళ్లు నడపడం;
b) పార్సిల్ వ్యాన్లు, పార్సిల్ రైళ్లు ఖాళీగా తిరిగి వస్తున్న రంగాలకు డిస్కౌంట్లు మంజూరు చేయడం;
c) ఒకే రైలులోకి 24 పార్సిల్ వ్యాన్లనుంచి జరిగే అన్ లోడింగ్.పై డిస్కౌంట్ ఇవ్వడం;
d) సరకుల షెడ్లన్నింటినీ తెరవడం;
e) పార్సిల్ వాహనాల రాకపోకలకోసం ప్రైవేట్ సరకు రవాణా టెర్మినళ్లు, ప్రైవేటు సైడింగ్స్ ఏర్పాటు;
f) బంగ్లాదేశ్ కు ఎగుమతి వాహనాల రాకపోకలకోసం పార్సిల్ రైలును ప్రారంభించడం.
వివిధ సంస్థలు, వ్యక్తులకోసం పార్సిల్ సేవలను సులభతరం చేసేందుకు ప్రత్యేక పార్సిల్ టెర్మినళ్లు కొన్నింటిని ఏర్పాటు చేయాలని కూడా భారతీయ రైల్వే శాఖ సంకల్పించింది. మధ్య రైల్వే పరిధిలోని సంగోలాలో, దక్షిణ మధ్య రైల్వే పరిధిలోని కాచిగూడలో, దక్షిణ రైల్వే పరిధిలోని కోయంబత్తూరులో, పశ్చిమ రైల్వే పరిధిలోని కాంకరియాలో ప్రయోగాత్మక ప్రాతిపదికన ఈ టెర్మినళ్లను ఏర్పాటు చేయబోతున్నారు. ఇందుకోసం స్థలాలను కూడా ఇప్పటికే గుర్తించారు.
కిసాన్ రైళ్ల నిర్వహణ కోసం రైల్వేశాఖ తీసుకున్న చొరవను రైల్వే మంత్రి ప్రశంసించారు. పార్సిల్ సేవలను చిన్న చిన్న వ్యాపారులు ఎక్కువగా వినియోగించుకుంటున్నందున పార్సిల్ వ్యాపారాన్ని అభివృద్ధి చేయడం చాలా అవసరమన్నారు. పార్సిల్ సేవలను చిన్న వ్యాపారులకు ప్రయోజనకరంగా రూపుదిద్దడంవల్ల చిరు వ్యాపార రంగానికి నేరుగా లాభం కలుగుతుందని అన్నారు. పార్సిల్ వ్యాపారంలో సత్వర అభివృద్ధిని రైల్వేలు లక్ష్యంగా చేసుకోవాలని, లక్ష్య సాధనకోసం మరింత కృషి, సృజనాత్మక ఆలోచనలు అవసరమని అన్నారు.
అత్యధిక రవాణా సామర్థ్యం, ఆధునిక పరిజ్ఞానంతో కూడిన లింకె హాఫ్మన్ బుష్  పార్సిల్ వ్యాన్ల సంఖ్యను పెంచడానికి, ఇ-పేమెంట్, డిజిటల్ పేమెంట్ సదుపాయాలను ప్రవేశపెట్టేందుకు వెంటనే చర్యలు తీసుకోవాలని కేంద్రమంత్రి ఆదేశించారు. ఈశాన్య ప్రాంతం, పర్వత ప్రాంత రాష్ట్రాలనుంచి సరకు రవాణా వాహనాల రాకపోకలను పెంచేందుకు, ఓడరేవుల దిశగా వెళ్లే ఎగుమతి వాహనాల సంఖ్యను పెంచేందుకు చర్యలు తీసుకోవాలని కూడా ఆదేశించారు. పార్సిల్ ప్రత్యేక రైళ్లు సమయపాలన పాటించి తీరాలని, అప్పుడే ఈ పార్సెల్ సేవలపై వినియోగదారులకు నమ్మకం పెరుగుతుందని మంత్రి పీయూష్ గోయెల్ చెప్పారు.
ప్రధాన మంత్రి కార్యాలయం
ప్రధాన మంత్రి శ్రీ నరేంద్ర మోదీ తో సమావేశమైన తొమ్మిది మంది సెనటర్ లతోకూడిన యుఎస్ కాంగ్రెస్ ప్రతినిధి వర్గం; ఈ ప్రతినిధి వర్గాని కి సెనిట్ లోనిమెజారిటీ లీడర్ శ్రీ చార్ల్ స్ శూమర్ నాయకత్వం వహించారు
భారతదేశం-యుఎస్ సంబంధాల ను గాఢతరం చేయడం కోసం యుఎస్ కాంగ్రెస్ నిరంతరమైనటువంటిమరియు ద్విపక్ష యుక్తం అయినటువంటి సమర్థన ను అందిస్తుండడాన్ని ప్రశంసించిన ప్రధానమంత్రి
అధ్యక్షుడు శ్రీ జో బైడెన్ తో ఫోన్ లో జరిపిన ఇటీవలి సంభాషణ ను మరియు ‘ఇండియా-యుఎస్ కాంప్రిహెన్సివ్ గ్లోబల్స్ట్రటీజిక్ పార్ట్ నర్ శిప్’ ను మరింత ముందుకు తీసుకుపోయే విషయం లో ఉభయ నేతల ఉమ్మడిదృష్టికోణాన్ని ప్రధాన మంత్రి ఈ సందర్భం లో గుర్తు కు తెచ్చుకొన్నారు
ఉమ్మడి ప్రజాస్వామిక విలువ లు, పటిష్టమైనటువంటి ద్వైపాక్షిక సహకారం, దృఢమైన ప్రజల పరస్పర సంబంధాలు మరియుయుఎస్ లో ఉత్సాహశీల భారతీయ సముదాయం ద్వైపాక్షిక వ్యూహాత్మక భాగస్వామ్యాని కి బలమైనస్తంభాలు గా నిలుస్తున్నట్టు గుర్తించిన ప్రధాన మంత్రి మరియు యుస్ ప్రతినిధి వర్గం
భారతదేశం-యుఎస్ సంబంధాలను బలపరచుకొనేందుకు సరిక్రొత్త అవకాశాల ను గురించియుఎస్ ప్రతినిధి వర్గం తో చర్చించిన ప్రధాన మంత్రి
సెనిట్ లో మెజారిటీ లీడర్ శ్రీ చార్ల్ స్ శూమర్ యొక్క నాయకత్వం లో తొమ్మిది మంది సెనటర్ లతో కూడిన యుఎస్ కాంగ్రెస్ ప్రతినిధి వర్గమొకటి ప్రధాన మంత్రి శ్రీ నరేంద్ర మోదీ తో ఈ రోజు న సమావేశమైంది. ఈ ప్రతినిధి వర్గం లో సెనటర్ లు శ్రీయుతులు రాన్ విడెన్, జేక్ రీడ్, మార్క్ వార్నర్, గేరీ పీటర్స్, పీటర్ వెల్చ్ తో పాటు మరియా కేంట్ వెల్, ఎమీ క్లోబుచర్, కేథరిన్ కార్టెజ్ మాస్తో గారు లు ఉన్నారు.
కాంగ్రెస్ యొక్క ప్రతినిధి వర్గాన్ని భారతదేశం లోకి ప్రధాన మంత్రి స్వాగతించారు. భారతదేశం-యుఎస్ ద్వైపాక్షిక సంబంధాల ను మరింత పటిష్టపరచేందుకు యుఎస్ కాంగ్రెస్ అందిస్తున్నటువంటి నిరంతరమైన ద్విసభయుక్తమైన సమర్థన ను ప్రశంసించారు. సమకాలీన ప్రపంచ సవాళ్ల ను పరిష్కరించడం కోసం ‘ఇండియా-యుఎస్ కాంప్రిహెన్సివ్ గ్లోబల్ స్ట్రటీజిక్ పార్ట్ నర్ శిప్’ ను ముందుకు తీసుకు పోవడం కోసం అధ్యక్షుడు శ్రీ జోసెఫ్ బైడెన్ తో ఇటీవల తాను ఫోన్ మాధ్యం ద్వారా జరిపిన సంభాషణ ను గురించి ప్రధాన మంత్రి ప్రస్తావించారు. నేత లు ఇద్దరి యొక్క ఉమ్మడి దృష్టికోణాన్ని గురించి ప్రధాన మంత్రి ఈ సందర్భం లో ఉట్టంకించారు.
ప్రధాన మంత్రి మరియు యుఎస్ ప్రతినిధి వర్గం ఉమ్మడి ప్రజాస్వామిక విలువలు, బలమైనటువంటి ద్వైపాక్షిక సహకారం, ప్రజల మధ్య పరస్పరం దృఢమైన సంబంధాల తో పాటు యుఎస్ లో ఉత్సాహవంతులైన భారతీయ సముదాయం.. ఇవి ద్వైపాక్షిక వ్యూహాత్మక భాగస్వామ్యాని కి చక్కని స్తంభాలు గా నిలబడ్డాయని గుర్తించారు.
కీలకమైనటువంటి సాంకేతిక పరిజ్ఞానాలు, స్వచ్ఛ శక్తి దిశ గా పరివర్తన చెందడం, కలసి అభివృద్ధి, ఉత్పత్తి మరియు విశ్వసనీయమైనటువంటి, ఇంకా ఉదారపూర్ణమైనటువంటి సప్లయ్ చైన్ లలో భారతదేశం-యుఎస్ సంబంధాలను బలోపేతం చేయడం లో క్రొత్త అవకాశాల పై యుఎస్ ప్రతినిధి వర్గం తో ప్రధాన మంత్రి చర్చించారు.
వాణిజ్యం, పరిశ్రమల మంత్రిత్వ శాఖ
గర్వి గుజరాత్ భవన్లో ‘ఒక జిల్లా ఒక ఉత్పత్తి’ వాల్ను ప్రారంభించిన డీపీఐఐటీ, గుజరాత్ ప్రభుత్వం
గుజరాత్ హస్తకళలు, కళాకారులను ప్రోత్సహించేందుకు సహకారం
కేంద్ర వాణిజ్యం & పరిశ్రమల మంత్రిత్వ శాఖ ఆధ్వర్యంలోని పరిశ్రమలు & అంతర్గత వాణిజ్యం ప్రోత్సాహ విభాగం  ప్రారంభించిన ‘ఒక జిల్లా ఒక ఉత్పత్తి’  కార్యక్రమంలో భాగంగా, గుజరాత్ ప్రభుత్వ సహకారంతో, దిల్లీలోని గర్వి గుజరాత్ భవన్లో ‘ఒక జిల్లా ఒక ఉత్పత్తి’ వాల్ ప్రారంభించారు. గుజరాత్ రాష్ట్రంలోని హస్తకళలు, కళాకారులను ప్రోత్సహించే లక్ష్యంతో దీనిని ఆవిష్కరించారు. డీపీఐఐటీ సంయుక్త కార్యదర్శి శ్రీమతి మన్మీత్ నందా, గుజరాత్ ఆర్థిక శాఖ రెసిడెంట్ కమిషనర్ & సెక్రటరీ  శ్రీమతి ఆర్తి కన్వర్ ఈ రోజు ఓడీఓపీ వాల్ను సంయుక్తంగా ప్రారంభించారు.
33 జిల్లాలున్న గుజరాత్, విస్తారమైన భౌగోళిక ప్రాంతానికి, విభిన్న ఉత్పత్తులకు నిలయం. ఓడీఓపీ-గుజరాత్లో గమ్తి బ్లాక్ ప్రింట్, మాతా-ని-పచెడి వంటి సాంప్రదాయ హస్తకళల నుంచి వేరుశనగ, జీలకర్ర వంటి వ్యవసాయ ఉత్పత్తుల వరకు 68 ప్రత్యేకత కలిగిన ఉత్పత్తులను ప్రదర్శించారు.
ఉత్పత్తులకు ట్యాగింగ్ కోసం గుజరాత్ ప్రభుత్వంతో ఓడీఓపీ భాగస్వామ్యం కుదుర్చుకుంది. దీనివల్ల గుజరాత్ ప్రత్యేక ఉత్పత్తులకు ప్రచారం, గుర్తింపు పెరుగుతుంది. ఓడీఓపీ-గుజరాత్ వైపు వినియోగదార్లను ఆకర్షించడం, అమ్మకాలు పెంచడం, గుజరాత్ ఉత్పత్తులకు జాతీయ స్థాయిలో ప్రచారం కల్పించడం ఈ భాగస్వామ్యం లక్ష్యం.
ఓడీఓపీ కార్యక్రమాల్లో భాగంగా, మార్కెట్ ఉనికిని పెంచుకునేలా నిర్దిష్ట ఉత్పత్తులపై ప్రత్యేకంగా దృష్టి పెట్టారు. ఉదాహరణకు, సుజని హ్యాండ్లూమ్, జామ్నగర్ బంధిని, పటాన్ పటోలా కోసం ప్రభుత్వ 'ఇ-మార్కెట్ప్లేస్  ఆన్బోర్డింగ్ డ్రైవ్'లు నిర్వహించారు. ఖంబత్ జిల్లాలో అగేట్ స్టోన్, భరూచ్ జిల్లాకు చెందిన సుజని కోసం 'నేషనల్ ఇన్స్టిట్యూట్ ఆఫ్ డిజైన్'  మద్దతు ఇస్తోంది.
దేశంలోని అన్ని జిల్లాలు సమానంగా అభివృద్ధి చెందేలా చూడడం ద్వారా దేశం, ప్రజలు స్వావలంబన సాధించాలన్న ప్రధాన మంత్రి శ్రీ నరేంద్ర మోదీ దార్శనికతను క్షేత్ర స్థాయిలో అమలు చేయడం ఓడీఓపీ కార్యక్రమం లక్ష్యం. ఈ కార్యక్రమంలో భాగంగా, ప్రతి జిల్లా నుంచి ఒక ప్రత్యేకమైన ఉత్పత్తిని ఎంపిక చేస్తారు. దానికి గుర్తింపు కల్పించి ప్రచారం చేస్తారు. దీనివల్ల, దేశవ్యాప్తంగా వివిధ రంగాల్లోని చేనేత, హస్తకళలు సహా వివిధ రకాల ఉత్పత్తులు జాతీయ స్థాయిలో గుర్తింపు సాధిస్తాయి. ఈ లక్ష్యాన్ని మెరుగ్గా సాధించేలా పెద్ద సంఖ్యలో వినియోగదార్లను ఆకర్షించడం కోసం, ఇదే మార్గంలో పని చేస్తున్న ఇతర ప్రభుత్వ, ప్రైవేట్ సంస్థలతో ఓడీఓపీ బృందం కలిసి పని చేస్తోంది.
ఆరోగ్య, కుటుంబ సంక్షేమ మంత్రిత్వ శాఖ
96.43 కోట్ల డోసులను దాటిన భారతదేశ కొవిడ్-19 టీకా కార్యక్రమం
గత 24 గంటల్లో 50.63 లక్షలకుపైగా టీకాలు నిర్వహణ
98.06 శాతానికి చేరిన రికవరీ రేటు; 2020 మార్చి నుంచి గరిష్ట స్థాయి
గత 24 గంటల్లో 15,823 కొత్త కేసులు నమోదు
మొత్తం కేసుల్లో క్రియాశీల కేసులు  0.61 శాతం
వారపు పాజిటివిటీ రేటు  గత 110 రోజులుగా 3 శాతం కంటే తక్కువ
భారతదేశ కొవిడ్-19 టీకా కార్యక్రమం నిన్నటితో 96.43 కోట్ల డోసులను దాటింది. ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 50,63,845 డోసులతో కలిపి, 96.43 కోట్ల డోసులను  టీకా కార్యక్రమం అధిగమించింది. 94,26,400 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,75,524
|
|
రెండో డోసు
|
|
90,48,454
|
|
ఫ్రంట్లైన్ వర్కర్లు
|
|
మొదటి డోసు
|
|
1,83,59,830
|
|
రెండో డోసు
|
|
1,54,29,462
|
|
18-44 ఏళ్ల వారు
|
|
మొదటి డోసు
|
|
38,88,20,662
|
|
రెండో డోసు
|
|
10,57,49,264
|
|
45-59 ఏళ్ల వారు
|
|
మొదటి డోసు
|
|
16,66,74,343
|
|
రెండో డోసు
|
|
8,44,42,796
|
|
60 ఏళ్లు పైబడినవారు
|
|
మొదటి డోసు
|
|
10,51,47,025
|
|
రెండో డోసు
|
|
6,03,31,852
|
|
మొత్తం
|
|
96,43,79,212
గత 24 గంటల్లో 22,844 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,33,42,901 కు పెరిగింది.
దేశవ్యాప్త రికవరీ రేటు 98.06 శాతానికి చేరింది. 2020 మార్చి నుంచి ఇదే గరిష్ట స్థాయి.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 108వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 15,823 కొత్త కేసులు నమోదయ్యాయి. ఇది 224 రోజుల కనిష్ట స్థాయి.
ప్రస్తుత యాక్టివ్ కేసుల సంఖ్య 2,07,653. ఇది 214 రోజుల కనిష్ట స్థాయి. దేశంలోని మొత్తం పాజిటివ్ కేసుల్లో ఈ సంఖ్య 0.61 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 13,25,399 పరీక్షలు చేశారు. దేశవ్యాప్తంగా ఇప్పటివరకు 58.63 కోట్లకుపైగా  పరీక్షలు నిర్వహించారు.
వారపు పాజిటివిటీ రేటు 1.46 శాతంగా ఉంది. గత 110 రోజులుగా 3 శాతం కంటే తక్కువగా నమోదవుతోంది. రోజువారీ పాజిటివిటీ రేటు 1.19 శాతంగా ఉంది. రోజువారీ పాజిటివిటీ రేటు గత 44 రోజులుగా 3 శాతం కంటే తక్కువగా, 127 రోజులుగా 5 శాతం కంటే తక్కువగా నమోదవుతోంది.
ప్రధాన మంత్రి కార్యాలయం
‘ఇండియా టాయ్ ఫెయర్ 2021’ ని ఈ నెల 27న ప్రారంభించనున్న ప్రధాన మంత్రి
ప్రధాన మంత్రి శ్రీ నరేంద్ర మోదీ ‘ఇండియా టాయ్ ఫెయర్ 2021’ ని ఈ నెల 27న ఉదయం 11 గంటల కు వీడియో కాన్ఫరెన్స్ మాధ్యమం ద్వారా ప్రారంభించనున్నారు.
బాలల బుద్ధి పెరగడం లో బొమ్మలు ఓ ముఖ్య పాత్ర ను పోషిస్తాయి. అంతేకాదు, బాలల్లో జ్ఞాన సంబంధి ప్రావీణ్యాలు పెంపొందడం లో సైతం బొమ్మ లు తోడ్పడుతాయి. ప్రధాన మంత్రి కిందటి సంవత్సరం ఆగస్టు లో తన ‘మన్ కీ బాత్’  కార్యక్రమం లో ప్రసంగిస్తూ, ఆట వస్తువులు చురుకుదనాన్ని వృద్ధి చేయడమొక్కటే కాకుండా ఆకాంక్షల కు రెక్కలను కూడా తొడుగుతాయి అని అభివర్ణించారు. బాలల సంపూర్ణ వికాసం లో ఆట వస్తువుల కు గల ప్రాముఖ్యాన్ని గమనించిన ప్రధాన మంత్రి అంతకు ముందు కూడా భారతదేశం లో ఆట బొమ్మల తయారీ కి ఉత్తేజాన్ని ఇవ్వవలసిన అవసరం ఎంతైనా ఉందని పేర్కొన్నారు. ఇప్పుడు ఈ ‘ఇండియా టాయ్ ఫెయర్ 2021’ నుప్రధాన మంత్రి దార్శనికత కు అనుగుణంగా ఏర్పాటు చేయడం జరుగుతోంది.
మేళా ను గురించి..
ఈ మేళా ను ఈ నెల 27వ తేదీ మొదలుకొని మార్చి నెల 2వ తేదీ వరకు నిర్వహిస్తారు. ఆటవస్తువుల పరిశ్రమ సమగ్ర అభివృద్ధి ని ప్రోత్సహించగల సంభాషణ కు ఆస్కారం కల్పించడానికి కొనుగోలుదారులు, అమ్మకందారులు, విద్యార్థులు, ఉపాధ్యాయులు, రూపశిల్పులు వంటి వారు సహా ఆట బొమ్మల లోకం తో సంబంధం కల వివిధ వర్గాలను ఒక వర్చువల్ ఫ్లాట్ ఫార్మ్ మీదకు తీసుకు రావాలనేది ఈ మేళా ఉద్దేశ్యం గా ఉంది. ఆట వస్తువుల రంగం లోకి పెట్టుబడుల ను ఆకర్షించడం, ఆటవస్తువుల ఎగుమతుల ను ప్రోత్సహించడం ద్వారా ఆట బొమ్మల తయారీ కి, ఆట వస్తువుల సరఫరా కు తదుపరి ప్రపంచ కేంద్రం గా భారతదేశాన్ని ఏ విధంగా తీర్చిదిద్దవచ్చో అనే అంశాన్ని ప్రభుత్వం, పరిశ్రమ కలసి ఈ వేదిక ద్వారా చర్చించనున్నాయి.
ఇ-కామర్స్ కు అవకాశం ఉండే వర్చువల్ ఎగ్జిబిశన్ లో 30 రాష్ట్రాలు, కేంద్రపాలిత ప్రాంతాల కు చెందిన 1000 కి పైగా ఎగ్జిబిటర్స్ వాటి ఉత్పత్తుల ను ప్రదర్శించనున్నాయి. దీనిలో సాంప్రదాయక భారతదేశ బొమ్మలతో పాటు ఎలక్ట్రానిక్ ఆటవస్తువులు, మెత్తని పదార్థం తో ముస్తీబు చేసిన పిల్లలు ఆడుకొనే పశువుల బొమ్మలు , పజిల్స్, గేమ్స్ వంటి ఆధునిక ఆట వస్తువులు కూడా ప్రదర్శన లో పాలుపంచుకోనున్నాయి. ఈ మేళా బొమ్మల రూపకల్పన లో, తయారీ లో చేయి తిరిగిన ప్రముఖ భారతీయ, అంతర్జాతీయ వక్తల తో అనేక వెబినార్ లకు, సమూహ చర్చల కు కూడా అవకాశాన్ని కల్పించనుంది. ఇక బాలలకయితే సాంప్రదాయక ఆట బొమ్మల తయారీ కి సంబంధించిన హస్తకళా ప్రదర్శనలను, ఆట వస్తువుల కార్ఖానా లను, టాయ్ మ్యూజియమ్ లను వర్చువల్ మాధ్యమం ద్వారా సందర్శించే అవకాశాలతో పాటు అనేక రకాలైన కార్యకలాపాల లో పాల్గొనే అవకాశం కూడా ఈ మేళా ద్వారా దక్కనుంది.
రక్షణ మంత్రిత్వ శాఖ
మహవారీ మే స్వచ్ఛత పేరుతో రుతు సంబంధ ఆరోగ్యంపై అవగాహనా కార్యక్రమాన్ని నిర్వహించిన ఢిల్లీ కాంట్కు చెందిన ఆర్మీ ఆసుపత్రి 
మహిళ ఆరోగ్యాన్నిప్రోత్సహించేందుకు రుతుసంబంధ పరిశుభ్రత అన్న ప్రభుత్వ చొరవకు అనుగుణంగా, రుతు సంబంధ ఆరోగ్యం - మహిళల ఆరోగ్యం దిశగా మరొక అడుగు అన్న ఇతివృత్తంతో ఢిల్లీ కాంట్లోని ఆర్మీ ఆసుపత్రి  మహావారీ మే స్వచ్ఛత పేరుతో రుతు సంబంధ ఆరోగ్యం పై అవగాహనా కార్యక్రమాన్ని 1 అక్టోబర్ 2023న నిర్వహించింది. ఆర్మీ ఆసుప్రతి లో ఉపన్యాసాన్ని, ప్రదర్శనను ఏర్పాటు చేయగా, ఇందులో ఎఎఫ్ఎంఎస్ సీనియర్ అధికారులు, కౌమారంలో ఉన్న బాలికలు సహా అన్ని రంగాల, వయసులకు చెందిన మహిళలు పాల్గొన్నారు.
రుతు సంబంధ కాలానికి సంబంధించిన సామాజిక నిషేధాలు, పుక్కిటి పురాణాలు, మంచి రుతు సంబంధ పరిశుభ్రతను కలిగి ఉండటం వల్ల కలిగే వైద్య పరిణామాలు, రుతుసంబంధ సమస్యలను పరిష్కరించేందుకు సరళమైన, ప్రభావవంతమైన పద్ధతులను ఈ కార్యక్రమంలో పట్టి చూపారు. సరైన రుతు సంబంధ పారిశుద్ధ్యం లేకపోవడం అన్నది జననేంద్రియ వాహికలో ఇన్ఫెక్షన్లకు అంతిమంగా వంధ్యత్వానికి దారి తీసేందుకు కారణం కవచ్చు. రుతు సంబంధ పారిశుద్ధ్యం గురించిన సరళమైన వాస్తవాల గురించి విస్మరించడం అన్నది కౌమారంలో ఉన్న బాలికల సంపూర్ణ పెరుగుదలను ఎలా నిలిపివేయగలదు, మంచి విద్యను అభ్యసించేందుకు ఆటంకం ఎలా కాగలదు, అలాగే, ముఖ్యంగా మానసిక ప్రక్రియ అయిన రుతుసంబంధ వ్యవహారంపై సమాజం మొత్తంగా తన వైఖరిని మార్చుకోవాలన్న అంశాలపై చర్చించారు.
సమాచార, అవగాహన ప్రచారంలో భాగంగా, ఆర్మీ ఆసుపత్రిలోని ప్రసూతి, గైనకాలజీ విభాగం తయారు చేసిన అవగాహనా పత్రాలను పాలుపంచుకున్నవారికి పంచారు. రుతు సంబంధ పారిశుద్ధ్యానికి సంబంధించిన సామాజిక, వైద్య సమస్యలను పట్టి చూపే ఎడ్యుకేషన్ స్టాళ్ళను పెట్టారు. ఇందులో భాగంగా సమాజంలోని పురుషులకు అవగాహన కల్పించడం, ఈ విషయంలో సమాజ మద్దతు అవసరం గురించి వివరించారు. రుతుసంబంధ అసాధారణతలను ఎదుర్కొన్నప్పుడు మహిళలు తక్షణమే గైనకాలజిస్టును సంప్రదించవలసిన అవసరాన్ని గురించి ఆరోగ్యంపై ఉపన్యాసం పట్టి చూపింది.
శానిటరీ పాడ్లకు ప్రత్యామ్నాయంగా మెనస్ట్రువల్ కప్పులను ఉపయోగించడం గురించి ఈ కార్యక్రమంలో చర్చించడమన్నది చెప్పుకోదగిన చొరవ. మెనస్ట్రువల్ కప్ అనేది అందుబాటులో ఉండే ధరలో లభించేదే కాదు పర్యావరణ అనుకూలం, వినియోగం, నిర్వహణ అత్యంత సులువు, అని ఆర్మీ ఆసుపత్రి కమాండెంట్ లెఫ్టనెంట్ జనరల్ అజిత్ నీలకంఠన్ వివరించారు. మెనస్ట్రువల్ కప్ ను తిరిగి ఉపయోగించవచ్చని, ఉద్యోగం చేసే మహిళలు, సాయుధ దళాలలో ఉన్న మహిళలకు ఇది ఎంతో సౌకర్యవంతమైందని తెలిపారు. దీనిని వివాహిత, అవివాహిత మహిళలు అంతే సౌకర్యంతో వినియోగించవచ్చన్నారు. ఇది జీవ వ్యర్ధాల ఉత్పత్తికి దారి తీయదని, కనుక, సాధారణంగా ఉపయోగించే శానిటరీ పాడ్లతో ఉత్పత్తి అయిన టన్నుల కొద్దీ వ్యర్ధం నుంచి పర్యావరణాన్ని కాపాడవచ్చు.
ఉక్కు మంత్రిత్వ శాఖ
3131 మెట్రిక్ టన్నుల ద్రవ వైద్య ఆక్సిజన్  సరఫరా చేసిన - ఉక్కు కర్మాగారాలు
మరింత ఎల్.ఎం.ఓ. ను అందుబాటులో ఉంచడానికి వీలుగా వారి భద్రతా స్టాక్ ను వినియోగించడానికి కూడా సిద్ధంగా ఉన్న - స్టీల్ ప్లాంట్లు
నత్రజని మరియు ఆర్గాన్ ట్యాంకర్లు, ఆక్సిజన్ రవాణా చేయడానికి వీలుగా మార్చబడుతున్నాయి
ప్రభుత్వ మరియు ప్రైవేట్ రంగంలోని ఉక్కు కర్మాగారాలు, 2021 ఏప్రిల్, 25వ తేదీన వివిధ రాష్ట్రాలకు 3,131.84 మెట్రిక్ టన్నుల లిక్విడ్ మెడికల్ ఆక్సిజన్  ను సరఫరా చేశాయి. కాగా, అంతకుముందు రోజు, 2,894 టన్నుల ఎల్.ఎం.ఓ. ను సరఫరా చేయగా, వారం రోజుల ముందు, సగటున, రోజుకు, 1500 / 1700 మెట్రిక్ టన్నుల ఎల్.ఎం.ఓ. చొప్పున రవాణా చేశాయి. ఏప్రిల్ 25వతేదీన 3,468.6 మెట్రిక్ టన్నుల ఎల్.ఎం.ఓ. ఉత్పత్తి జరిగింది.
నత్రజని, ఆర్గాన్ ఉత్పత్తి ని తగ్గించి, కేవలం ఎల్.ఎం.ఓ. ను మాత్రమే ఉత్పత్తి చేయడం వంటి వివిధ చర్యలు చేపట్టడం ద్వారా, ఉక్కు కర్మాగారాలు ఎల్.ఎం.ఓ. సరఫరాను పెంచగలిగాయి.
ఉక్కు కర్మాగారాలు సాధారణంగా 3.5 రోజులకు సరిపడా ఎల్.ఎమ్.ఓ. ను భద్రతా నిల్వగా, తమ ట్యాంకులలో ఉంచవలసిన అవసరం ఉంది. ఈ నిల్వలను, ఆక్సిజన్ ప్లాంట్ లో ఎప్పుడైనా సమస్య ఏర్పడినప్పుడు ఉపయోగిస్తారు. ఉక్కు ఉత్పత్తిదారుల తో నిరంతరం సంప్రదింపులు జరపడం ద్వారా, ఇంతవరకు 3.5 రోజులకు సరిపడా ఉంచుతున్న భద్రతా నిల్వలను 0.5 రోజులకు తగ్గించడం జరిగింది, తద్వారా ఎల్.ఎం.ఓ. సరఫరా గణనీయంగా పెరిగింది.
ఎల్.ఎం.ఓ. సరఫరా, రవాణాలను వేగవంతంగా, సులభంగా చేయడానికి, నిర్దిష్ట సంఖ్యలో నత్రజని, ఆర్గాన్ ట్యాంకర్లను ఆక్సిజన్ రవాణా చేయడానికి వీలుగా మార్పు చేయాలని, డి.పి.ఐ.ఐ.టి. నిర్దేశించింది. ఈ రోజు కు, 8,345 మెట్రిక్ టన్నుల సామర్థ్యం కలిగిన 765 నత్రజని ట్యాంకర్లు మరియు 7,642 మెట్రిక్ టన్నుల సామర్థ్యం కలిగిన 434 ఆర్గాన్ ట్యాంకర్లు అందుబాటులో ఉన్నాయి. వీటిలో కొన్ని ట్యాంకర్లను ఆక్సిజన్ రవాణా చేయడానికి వీలుగా వినియోగించుకోవడానికి పెట్రోలియం మరియు పేలుడు పదార్థాల భద్రతా సంస్థ  అనుమతి మంజూరు చేసింది. ఎల్.ఎం.ఓ. ను రాష్ట్రాలకు రవాణా చేయడంలో నెలకొన్న పెద్ద అవరోధాన్ని, ఈ చర్య తొలగించనుంది. ఎల్.ఎం.ఓ. రవాణా చేయడానికి, ప్రస్తుతం, 15,900 మెట్రిక్ టన్నుల సామర్ధ్యం కలిగిన 1172 ట్యాంకర్లు అందుబాటులో ఉన్నాయి.
భిలాయ్ ఉక్కు కర్మాగారంలో, 15 మెట్రిక్ టన్నుల మేర ఎల్.ఎం.ఓ. ఉత్పత్తిని పెంచడం కోసం, తమ ఇతర కార్యకలాపాలు కొంత మేర ఆపివేశారు. అయితే, కొంత మేర, ఈ విధంగా, పనులు ఆపివేయడం వల్ల, వాటి ఉత్పత్తి, అమ్మకాలకు ఎటువంటి అవరోధం ఉండదు. ప్రభుత్వ రంగ సంస్థల ఆధ్వర్యంలో ఉన్న ఇతర ఉక్కు కర్మాగారాలకు కూడా వారి సామర్థ్యాన్ని పెంచే అవకాశాన్ని అన్వేషించడానికి ఇలాంటి ఆదేశాలు జారీ చేయడం జరిగింది.
నౌకారవాణా మంత్రిత్వ శాఖ
రేవులు నౌకా నిర్మాణం, జలమార్గాల మంత్రిత్వ శాఖ లో యువ నిపుణుల నియామకం కోసం సాగరమాల యంగ్ ప్రొఫెషనల్ స్కీమ్
ఓడరేవులు, నౌక నిర్మాణం మరియు జలమార్గాల మంత్రిత్వ శాఖలోని వివిధ విభాగాలలో ప్రతిభావంతులైన, ముందు చూపు క్రియాశీల ఆలోచనలు గల యువ నియమించడానికి ఓడరేవులు, నౌక నిర్మాణం మరియు జలమార్గాల మంత్రిత్వ శాఖ పథకాన్ని రూపొందించింది.
ఈ పథకం యువ నిపుణులకు క్షేత్ర స్థాయిలో నైపుణ్యం అందించే అంశానికి ప్రాధాన్యత ఇస్తుంది. శిక్షణలో యువ నిపుణులకు ప్రభుత్వ పనితీరు తో పాటు సంబంధిత అభివృద్ధి విధానాల గురించి తెలుసుకునే అవకాశం ఉంటుంది. మంత్రిత్వ శాఖ అవసరాల మేరకు నిపుణులు మౌలిక సదుపాయాలు, సమాచార విశ్లేషణ, ప్రాజెక్ట్ యాజమాన్యం , అంకుర సంస్థలు, వినూత్నత, నైపుణ్యాభివృద్ధి, డిజిటల్ మార్పిడి, పర్యావరణం వంటి రంగాలలో అధిక-నాణ్యత సేవలు అందించాల్సి ఉంటుంది.
విధాన నిర్ణయం లో యువత యువత చురుకైన పాత్ర పోషించేలా చూసే అంశానికి ఈ పథకం ప్రాధాన్యత ఇస్తుంది.దీనివల్ల ఆత్మగౌరవం మరియు సాధికారత సామాజిక భావం పెంపొంది వ్యక్తిగత స్థాయిలో సామాజిక శ్రేయస్సుకు మరింత దోహదపడే విధంగా యువతను తీర్చిదిద్దుతుంది. ప్రజలు ఎదుర్కొంటున్న సమస్యలపై అవగాహన పొందే యువ నిపుణులు వీటి పరిష్కారం కోసం దీర్ఘకాలం పరిష్కార మార్గాలను గుర్తించడానికి వీలవుతుంది. సమస్యల పరిష్కారం కోసం ఉమ్మడిగా సాగే కృషి దీర్ఘ కాలంలో అనేక . కీలక ప్రయోజనాలను అందిస్తుంది.
తొలుత ఈ పథకం కింద 25 మందికి పైగా యువ నిపుణులను నియమించడం జరుగుతుంది. అభ్యర్థులు బీఈ /బి టెక్ బి ప్లానింగ్ మరియు/లేదా ఎంబీఏ లేదా తత్సమాన డిగ్రీ విద్యార్హతలు కలిగి సంబంధిత సబ్జెక్ట్/ ఫీల్డ్లో మరియు కనీసం మూడు సంవత్సరాల పని అనుభవం కలిగి ఉండాలి. అకౌంటెన్సీ, ఫైనాన్స్, లీగల్, స్టాటిస్టిక్స్, ఎకనామిక్స్/కామర్స్, డేటా అనలిటిక్స్లో నిపుణులు కూడా మంత్రిత్వ శాఖ అవసరాల మేరకు నియమించబడతారు. తొలుత వీరిని 2 సంవత్సరాల పాటు నియమిస్తారు. పనితీరు ఆధారంగా అదనపు 2 సంవత్సరాలకు పొడిగించబడుతుంది
దరఖాస్తులను ఆహ్వానిస్తూ జారీ అయ్యే ప్రకటన మంత్రిత్వ శాఖ వెబ్ పోర్టల్ మరియు కార్మిక మరియు ఉపాధి మంత్రిత్వ శాఖ యొక్క నేషనల్ కెరీర్ సర్వీస్ పోర్టల్లో పోస్ట్ చేయబడుతుంది.
రేవులు, నౌకా నిర్మాణ కేంద్రాలు మరియు జలమార్గాలు, ఆయుష్ మంత్రి శ్రీ సర్బానంద సోనోవాల్ మాట్లాడుతూ “ప్రభుత్వ కార్యక్రమాల్లో యువకులను నియమించడం వల్ల పరిపాలన పనితీరుపై వారికి అవగాహన , ఆసక్తి పెరుగుతుంది, క్రియాశీల పౌరసత్వాన్ని ప్రోత్సహిస్తుంది. ఇది యువతలో సముద్ర రంగం గురించి అవగాహన కూడా పెంచుతుంది" అని అన్నారు.
రక్షణ మంత్రిత్వ శాఖ
లాంగ్-రేంజ్ బాంబును సంయుక్తంగా విజయవంతంగా పరీక్షించిన - డి.ఆర్.డి.ఓ. మరియు ఐ.ఏ.ఎఫ్.
రక్షణ పరిశోధన, అభివృద్ధి సంస్థ  మరియు భారత వైమానిక దళానికి చెందిన బృందం సంయుక్తంగా దేశీంగా అభివృద్ధి చేసిన లాంగ్-రేంజ్ బాంబ్  ని వైమానిక వేదిక నుండి అక్టోబర్ 29, 2021న విజయవంతంగా పరీక్షించింది. ఐ.ఏ.ఎఫ్. యుద్ధ విమానం నుండి, ఎల్.ఆర్. బాంబును, విడుదల చేసిన తర్వాత, నిర్దిష్ట పరిమితుల్లో ఖచ్చితత్వంతో సుదూర పరిధిలో ఉన్న భూ-ఆధారిత లక్ష్యానికి మార్గనిర్దేశం చేశారు. ఈ మిషన్ లక్ష్యాలన్నీ విజయవంతంగా నెరవేరాయి. బాంబు యొక్క ఫ్లైట్ మరియు పనితీరును, ఒడిశాలోని చాందీపూర్ లోని ఇంటిగ్రేటెడ్ టెస్ట్ రేంజ్ ద్వారా నియోగించబడిన ఎలక్ట్రో ఆప్టికల్ ట్రాకింగ్ సిస్టమ్ , టెలిమెట్రీ, రాడార్ లతో సహా అనేక రేంజ్ సెన్సార్ లు పర్యవేక్షించాయి.
ఎల్.ఆర్. బాంబు ను ఇతర డి.ఆర్.డి.ఓ. ప్రయోగశాలల సమన్వయంతో హైదరాబాద్లో ఉన్న డి.ఆర్.డి.ఓ. ప్రయోగశాల - రీసెర్చ్ సెంటర్ ఇమారత్  రూపొందించి, అభివృద్ధి చేసింది.
డి.ఆర్.డి.ఓ., ఐ.ఏ.ఎఫ్. తో పాటు ఈ ఫ్లైట్ ట్రయల్స్ విజయవంతం కావడానికి సహకరించిన ఇతర బృందాలను రక్షణ మంత్రి, శ్రీ రాజ్నాథ్ సింగ్ అభినందించారు. ఇది భారత సాయుధ దళాల బలాన్ని పెంపొందించే శక్తి గా నిరూపిస్తుందని, ఆయన పేర్కొన్నారు.
విజయవంతమైన ఈ లాంగ్-రేంజ్ బాంబు ఫ్లైట్ టెస్ట్ ఈ తరహా వ్యవస్థల స్వదేశీ అభివృద్ధి లో ఒక ముఖ్యమైన మైలురాయి గా గుర్తించబడిందని, ఈ బృందాలను అభినందిస్తూ, డి.డి.ఆర్. & డి. కార్యదర్శి మరియు డి.ఆర్.డి.ఓ. చైర్మన్ డాక్టర్ జి. సతీష్ రెడ్డి, తమ సందేశంలో పేర్కొన్నారు.
ప్రధాన మంత్రి కార్యాలయం
కిశ్త్వాడ్ లో, కార్ గిల్ లో కుంభవృష్టి దరిమిలా ఉత్పన్నం అయిన స్థితి ని కేంద్ర ప్రభుత్వంనిశితం గా పర్యవేక్షిస్తోంది: ప్రధాన మంత్రి
కిష్ట్ వాడ్ లో, కార్ గిల్ లో కుంభ వృష్టి దరిమిలా తలెత్తిన స్థితి ని కేంద్ర ప్రభుత్వం నిశితం గా పర్యవేక్షిస్తున్నదని ప్రధాన మంత్రి శ్రీ నరేంద్ర మోదీ అన్నారు.
‘‘ కిష్ట్ వాడ్ లోను, కార్ గిల్ లోను కుండపోత వాన అనంతరం ఏర్పడ్డ స్థితి ని కేంద్ర ప్రభుత్వం నిశితం గా పర్యవేక్షిస్తూంది. ప్రభావిత ప్రాంతాల లో చేతనైన అన్ని విధాలుగాను సహాయాన్ని అందించడం జరుగుతున్నది. ప్రతి ఒక్క వ్యక్తి క్షేమం గా, భద్రం గా ఉండాలి అని నేను ప్రార్థిస్తున్నాను ’’ అని ప్రధాన మంత్రి ఒక ట్వీట్ లో పేర్కొన్నారు.
కార్మిక, ఉపాధికల్పన మంత్రిత్వ శాఖ
2021-22 ఆర్ధిక సంవత్సరానికి 8.10 శాతం వడ్డీరేటును సిఫార్సుచేసిన ఇపిఎఫ్ సెంట్ర్ బోర్డ్ ట్రస్టీలు
ఇపిఎఫ్ సెంట్రబ్ బోర్డుట్రస్టీల 230వ సమావేశం, ఆజాదీకా అమృత్ మహోత్సవ్ ఐకానిక్ వారం సందర్భంగా కేంద్ర కార్మిక, ఉపాధి , పర్యావరణం, వాతావరణ మార్పుల శాఖ మంత్రి శ్రీ భూపేంద్ర యాదవ్ అధ్యక్షతన జరిగింది. కేంద్ర కార్మిక ఉపాధి కల్పన, పెట్రోలియం సహజవాయువుల శాఖ సహాయమంత్రి శ్రీ భూపేంద్ర యాదవ్ ఉపాధ్యక్షత వహించగా, కో ఛైర్మన్ షిప్గా కేంద్ర కార్మిక, ఉపాధి కల్పన శాఖ కార్యదర్శి సునీల్ బరత్వాల్,మెంబర్ సెక్రటరీ శ్రీమతి నీలం షమీరావ్, కేంద్ర పిఎఫ్ కమిషనర్ లు సమావేశంలో పాల్గొన్నారు.
2021-22 ఆర్ధిక సంవత్సరం నాటికి ఇపిఎఫ్ ఖాతాదారుల ఖాతాలలో జమ అయిన మొత్తానికి 8.10 శాతం వార్షిక వడ్డీ రేటు ఇవ్వాలని ఇపిఎఫ్ సెంట్రల్ బోర్డు , సిఫార్సు చేసింది. వడ్డీరేటును ప్రభుత్వ అధికారిక గెజిట్లో నోటిఫై చేస్తారు. అనంతరం ఇపిఎఫ్ తన ఖాతాదారుల ఖాతాలలో ప్రకటించిన వడ్డీరేటు ప్రకారం వడ్డీని జమచేస్తుంది.
పెట్టుబడుల విషయంలో ఇపిఎఫ్ఒ కన్సర్వేటివ్ విధానం అనుసరిస్తున్నప్పటికీ అది గత ఎన్నో సంవత్సరాలుగా అధిక రాబడి సాధిస్తూ రావడంతో అది తన ఖాతాదారులకు ఎక్కువ వడ్డీరేటును పంపిణీ చచేస్తూ వచ్చింది. వివిధ ఆర్ధిక సమయాలలో కనీస క్రెడిట్ రిస్క్ తో దీనిని అందిస్తూ వచ్చింది.
సంప్రదాయకంగా ఇపిఎఫ్ఒ ఇతర అందుబాటులో ఉన్న ప్రత్యామ్నాయాల తో పోల్చినపుడు రిటైర్మెంట్ సేవింగ్స్ పై ఎక్కువ వడ్డీరేటు ఇవ్వగలుగుతూ వచ్చింది. పెట్టుబడి విధానాన్ని జాగ్రత్తగా అనుసరించడం, దీర్ఘకాలిక ,ఎక్కువరాబడి ఇచ్చే సెక్యూరిటీలలో గత ఎన్నోదశాబ్దాలుగా పెట్టుబడి పెట్టడం వల్ల ఇది సాధ్యమైంది.గత దశాబ్దకాలంగా రాబడి తగ్గుతూ వచ్చినప్పటికీ ఇపిఎఫ్ఒ పెట్టుబడులు దశాబ్దకాలంగా పెరుగుతూ వచ్చాయి.
2022 ఆర్థిక సంవత్సరానికి సంబంధించి ఇపిఎఫ్ఓ తనకు చెందిన ఈక్విటీలుగా ఉన్న కొన్ని పెట్టుబడులను లిక్విడేట్ చేయాలని నిర్ణయించింది. ఇపిఎఫ్ఒ ప్రస్తుతం సిఫార్సుచేసిన వడ్డీరేటు , రుణ పెట్టుబడుల నుంచి వచ్చే వడ్డీ, ఈక్విటీ పెట్టుబడులపై వచ్చే రాబడి ల ఉమ్మడి రాబడి ఆధారంగా దీనిని సిఫార్సుచేశారు. ఇది ఇపిఎఫ్ఒ తన ఖాతాదారులకు అధిక రాబడిన అందించడానికి వీలు కలుగుతోంది.దీనికి తోడు భవిష్యత్ లో కూడా అధిక రాబడిని అందించడానికి కొంత మిగులును ఉంచడం జరిగింది. ఈ ఆదాయ పంపిణీకొసం ఇపిఎఫ్ ఒ కార్పస్ నుంచి ఓవర్డ్రా చేయలేదు.
సిబిటి ఏటా ప్రకటిస్తున్న ఇపిఎఫ్ ఒ ఫిక్స్డ్ రిటర్న్ విధానం, పన్నుమినహాయింపులు పి.ఎఫ్ ఖాతాదారుల
పొదుపుమొత్తాన్ని ఆకర్షణీయ పొదుపుగా మలుస్తున్నాయి.